**Realni sektor**

Pad industrijske proizvodnje u I kvartalu 2016. godine (9,2%), opredijeljen je nižom proizvodnjom u sektoru „snabdijevanje el.energijom, gasom i parom“ (18,9%), usljed prekida proizvodnje TE Pljevlja i, stim u vezi, niže proizvodnje u sektoru vađenje rude i kamena (43,9%), usljed pada proizvodnje u oblasti vađenje uglja (36,4%). Prerađivačka industrija u I kvartalu bilježi rast (5,2%), usljed rasta proizvodnje farmaceutskih proizvoda (109,7%). Crnu Goru je u I kvartalu posjetilo 71,1 hilj.turista i ostvareno 269,2 hilj.noćenja, što je rast od 9,0 i 11,9%, respektivno. Najznačajniji rast noćenja ostvarili su turisti iz Srbije (24,7%) i Rusije (5,9%), koji čine oko 40% ukupnih noćenja stranih turista za tri mjeseca. Promet u trgovini na malo u I kvartalu 2016. bilježi rast od 3,3% u tekućim i 1,1% u stalnim cijenama.

**Inflacija**

Kretanje potrošačkih cijena u martu 2016. pokazuje deflaciju na godišnjem (-0,9%) i mjesečnom nivou (-0,1%) dok je za period januar-mart 2016. zabilježena nulta stopa inflacije. Najveći doprinos godišnjoj stopi inflacije dale su cijene iz oblasti „hrana i bezalkoholna pića“ (-0,88 p.p) i cijene iz oblasti „prevoz“ (-0,69 p.p). Inflacija mjerena HICP-om u martu 2016. bilježi godišnji pad od 0,5%. Cijene proizvođača industrijskih proizvoda u martu 2016. zadržale su se na istom nivou kao u martu prošle godine. Pad bilježe cijene industrijskih proizvoda iz uvoza (2,4%) kao i cijene industrijskih proizvoda za izvoz (8,6%).

**Zaposlenost i zarade**

Broj zaposlenih u martu 2016. povećao se za 0,7% u odnosu na prethodni mjesec, dok se broj nezaposlenih smanjio za 0,5%. Stopa nezaposlenosti je iznosila 18,3% ili 0,1 p.p. manje nego u februaru 2016. Prosječna bruto zarada u martu 2016. je iznosila 734€ ili 0,7% manje nego u februaru 2016. Prosječna neto zarada je je u martu 2016. iznosila 488€, odnosno 0,6% manje nego u februaru 2016. Realna zarada bez poreza i doprinosa je smanjena u martu 2016. u odnosu na februar 2016. za 0,5%.

**Javne finansije**

Prihodi budžeta u martu 2016. godine  naplaćeni  su u iznosu od 121,5 mil.€ i viši su 21,0% u odnosu na isti mjesec 2015. godine, i 12,6% u odnosu na plan. Najveći rast prihoda u odnosu na isti mjesec 2015. godine zabilježen je kod poreza na dodatu vrijednosti i doprinosa i to 17,7% I 15,3% respektivno.

Izdaci budžeta u martu tekuće godine iznosili su 131,1 mil.€, što predstavlja rast od 13,8% u odnosu na isti mjesec prošle godine. U martu 2016. godine  zabilježen je gotovinski budžetski deficit od 9,6 mil.€. Državni dug (uključujući depozite) na kraju 2015. godine iznosio je 2.220,3 mil.€, ili 61,3 % procijenjenog BDP-a. Ino–dug iznosi 1.957,3 mil.€, unutrašnji dug 320,3 mil.€, dok se na depozite odnosi 57,3 mil.€.

**Monetarni sektor**

Ukupan kapital banaka u martu,je iznosio 469,9 mil.€ i povećan je za 1,6% u odnosu na kraj prethodne godine. Sredstva deponovana u bankama su povećana su za 12,8% u odnosu na isti mjesec prethodne godine, pri čemu su depoziti stanovništva povećani za 6,5% a depoziti privrede 27,3% u istom periodu. Ukupno odobreni krediti banaka su sa iznosom od 2.374,6 mil.€ ostvarili rast od 33,8 mil.€ ili 1,4%, na godišnjem nivou. Ukupni novoodobreni krediti za tri mjeseca ove godine su iznosili 250,0 mil.€, što predstavlja rast od 31,4% g-n-g. Krajem marta od 78.039 pravnih lica i preduzetnika, u blokadi je bilo 15.100 ili 19,3%. Ukupan dug po osnovu koga je izvršena blokada računa je iznosio 547,0 mil.€, što je za 1,87% manje u odnosu na prethodni mjesec.

**Spoljnotrgovinska razmjena**

Eksterna robna razmjena Crne Gore u prvom kvartalu 2016. evidentira ubrzavanje pada izvoza pod uticajem ekonomskih problema sektora obojene metalurgije i niskih cijena aluminijuma na međunarodnom tržištu. Ukupna spoljnotrgovinska razmjena iznosila je 432,9 mil.€, što je na nivou razmjene za prvi kvartal 2015. Izvoz robe zabilježio je pad od 21,4% i iznosio 58,6 mil.€. Veliki pad izvoza posljedica je smanjenja izvoza aluminijuma (35,9%), električne energije (39,1%), gvožđa i čelika (25,1%) i hrane i živih životinja (25,7%). Uvoz (374,3 mil.€.) je 4,8% veći, dok je deficit robne razmjene (315,3 mil.€.) bio viši za 11,8%.

**Strane direktne investicije**

Prema preliminarnim podacima CBCG, u periodu januar – februar 2016. zabilježen je neto odliv SDI u iznosu od 18,3 mil.€. Relativno visok ukupni priliv SDI za pomenuti period od 188,4 mil.€, pratio je ostvareni visoki odliv u vrijednosti od 206,7 mil.€. Najveći dio odliva se odnosi na isplatu dividende iz akumulirane dobiti, koja se evidentira kao smanjenje SDI prema metodologiji MMF-a.

Grafik 1 Industrija Q1 2016, stope rasta, %

Grafik 2 Inflacija, mjesečni i godišnji rast, %

...prekid proizvodnje u TE Pljevlja kao rezultat povoljne hidrološke situacije i niske cijene struje na tržištu uticao na pad proizvodnje električne energije*...*

*...*deflacija obilježila kretanje cijena u martu i na mjesečnom i na godišnjem nivou*...*

Grafik 3 Tržište rada

Grafik 4 Kretanje prihoda i rashoda, u mil.€

*... blagi oporavak tržišta rada ...*

*... u martu viši prihodi 21% u odnosu na isti mjesec prošle godine ...*

Grafik 5 Ukupan kapital banaka, u mil.€

Grafik 6 Kretanje izvoza po kvartalima, u mil.€

... Povećan deficit...

*...najniži nivo izvoza u Q1 2016 u odnosu na sve kvartale prethodne godine ...*

*...kapital banaka povećan za 5,1% na godišnjem nivou...*

Tabela Makroekonomski indikatori (*Izvor: Monstat, CB, ZZZCG*) Tabela 2 Fiskalni indikatori (*Izvor: Ministarstvo finansija*)

|  |  |  |  |
| --- | --- | --- | --- |
| **Indikatori** | M-n-M | mart 2016 g-n-g | 2016/2015 g-n-g |
| **REALNI SEKTOR** |  |  |  |
| **Industrijska proizvodnja (stopa rasta)** | 33,8 | 2,9 | -9,2 |
| **Prerađivačka industrija (stopa rasta)** | 32,3 | 12,7 | 5,2 |
| **Noćenja u turizmu (stopa rasta)** | 15,3 | 12,2 | 11,9 |
| **Promet u maloprodaji (stopa rasta)** | 12,2 | 2,8 | 3,3 |
| **INFLACIJA** |  |  |  |
| **Indeks potrošačkih cijena (stopa rasta)** | -0,1 | -0,9 | 0,0 |
| **Harmonizovani indeks potrošačkih cijena (stopa rasta)** | -0,2 | -0,5 | n/p |
| **Indeks proizvodjačkih cijena (stopa rasta)** | -0,1 | 0,0 | 0,1 |
| **ZAPOSLENOST I ZARADE** |  |  |  |
| **Zaposlenost (broj, kraj perioda)** | 0,7 | 0,1 | 0,3 |
| **Broj nezaposlenih (broj, kraj perioda)** | -0,5 | 21,5 | 19,9 |
| **Stopa nezaposlenosti (%)** | -0,5 | 22,0 | 20,1 |
| **Oglašena radna mjesta (broj)** | 41,3 | -33,1 | -36,1 |
| **Prosječna mjesečna bruto zarada (u €)** | -0,7 | 1,8 | 1,3 |
| **Prosječna mjesečna neto zarada (u €)** | -0,6 | 2,5 | 1,9 |
| **MONETARNI SEKTOR** |  |  |  |
| **Ukupni krediti (kumulativ, mil. €)** | 0,0 | 1,4 |  |
| **Ukupni depoziti (kumulativ, mil €)** | -0,2 | 12,8 |  |
| **Krediti privredi (kumulativ, u mil €)** | 1,5 | 0,1 |  |
| **Krediti domaćinstvima (kumulativ, u mil €)** | 1,0 | 3,4 |  |
| **Depoziti privrede (kumulativ, u mil €)** | 3,7 | 27,3 |  |
| **Lična štednja (kumulativ, u mil €)** | -0,2 | 6,5 |  |
| **Kamatna stopa na kredite** | -1,2 | -8,7 |  |
| **Kamatna stopa na depozite** | 0,0 | -30,1 |  |
| **EKSTERNI SEKTOR** |  |  |  |
| **Izvoz roba (u mil. €)** | -11,2 | -21,0 | -21,4 |
| **Uvoz roba (u mil. €)** | 20,5 | 6,0 | 4,8 |
| **Spoljnotrgovinski bilans (u mil €)** | 27,0 | 11,5 | 11,8 |
| **Strane direktne investicije (mil.€)\*** | -334,0 | -221,9 | -136,3 |
| **MEĐUNARODNO OKRUŽENJE** |  |  |  |
| **Brent crude oil (USD/barel)** | 2,5 | -34,0 | -37,0 |
| **Aluminijum (USD/T)** | 0,0 | -13,7 | -16,0 |
| **Euribor (12 mjeseci)** | -92,3 | -101,0 | -102,6 |
| **Inflacija u Eurozoni** | -100,0 | -100,0 | -110,0 |

|  |  |  |  |  |  |
| --- | --- | --- | --- | --- | --- |
| **BUDŽET CRNE GORE** | Ostvarnje 2016 | plan 2016 | Analitika-Mart | | |
| III | III | mart2016/ mart2015 (%) | jan-mart 2016 / jan-mart2015(%) | mart2016/mart 2016plan (%) |
| **IZVORNI PRIHODI, od čega:** | **121,52** | **107,87** | **21,03** | ***10,18*** | **12,65** |
| Porezi i doprinosi na zarade | **49,98** | **42,44** | **18,73** | ***10,54*** | **17,76** |
| Porez na dobit pravnih lica | **15,05** | **9,57** | **52,86** | ***49,14*** | **57,35** |
| Porez na dodatu vrijednost | **34,90** | **34,10** | **17,65** | ***8,32*** | **2,34** |
| Akcize | **12,04** | **11,54** | **10,67** | ***5,18*** | **4,30** |
| Porez na medj trgovinu i transak | **1,98** | **1,90** | **-4,39** | ***-1,14*** | **4,46** |
| **IZDACI BUDŽETA, od čega :** | **131,11** | **144,37** | **13,81** | ***4,72*** | **-9,18** |
| Bruto zarade i doprinosi na teret poslodavca | **35,22** | **34,65** | **13,26** | ***3,16*** | **1,64** |
| Rashodi za materijal i usluge | **9,05** | **6,33** | **53,15** | ***19,26*** | **42,93** |
| Kamate | **2,18** | **6,37** | **-56,75** | ***-33,79*** | **-65,80** |
| Transferi za socijalnu zaštitu | **45,00** | **44,37** | **10,13** | ***7,09*** | **1,43** |
| Transferi instit, pojed i NVO sektoru | **21,00** | **12,20** | **83,89** | ***17,22*** | **72,19** |
| Kapitalni izdaci | **3,19** | **31,27** | **-34,96** | ***-60,85*** | **-89,78** |
| **Suficit / Deficit budžeta** | **-9,59** | **-36,49** | **-35,08** | ***-19,33*** | **-73,71** |
| Primarni bilans | **-7,41** | **-30,12** | **27,07** | ***-8,94*** | **-75,39** |
| Otplata dugova | **23,23** | **32,77** | **-61,63** | ***-69,05*** | **-29,11** |

\*SDI - podaci za februar